A Candida gomba normális körülmények között más baktériumokkal és gombákkal együtt egészséges egyensúlyban él a szervezetben. Ha azonban meggyengül az immunrendszer, megnő az esély a candidiasisnak nevezett betegség kialakulására. Leggyakrabban a szájban, a gyomor-béltraktusban és a hüvelyben (hüvelygomba) találkozhatunk kóros elszaporodásával.
A panaszok is rendkívül sokfélék lehetnek. Ilyenek a hasmenés, vastagbélgyulladás, has- és fejfájás, impotencia, prosztatagyulladás, mellkasi égő fájdalom (nyelőcső), akne, éjszakai verejtékezés, tűrhetetlen viszketés, kellemetlen lehelet, végbélviszketés, égő nyelv, fehér foltok a nyelven és a szájban, hüvelyváladékozás, hüvelygyulladás, ízületi gyulladás.
Hangsúlyozandó, hogy a candidiasis egészséges emberben csak úgy, nem alakul ki, mindenképpen immunrendszeri gyengeség kell hozzá (autoimmun betegség, antibiotikum kúra, tumoros betegség).
A diéta csak részmegoldás a candidiasis gyógyításában. Az alapvető probléma mindig az immunrendszer gyengesége. Így elsődlegesen ennek a megerősítése javasolt. A diétát amúgy is fokozatosan bővíteni kell, mert azon a pár dolgon nem lehet tartósan élni.
Olvasson tovább! A Candidia-fertőzés tüneteiről, okairól részletesen
Módosítva: 2019.04.13 04:06, Megjelenés: 2017.02.21 18:56
Címkék: Candida, Candida, Gombásodás,